Dewaya Kobanê ya ke bi talîmatê hukmatê tirkî vera HDPyî ameye destpêkerdene roniştişê ci yê hîrêyînî ame kerdene. Çar sîyasetmedarî ameyî telîyekerdene.
Gama ke çeteyanê DAÎŞî pê paştdayîşê dewleta tirke 2014 de hêrişê Kobanê kerd, şar vera nê hêrişan werişt payan ser û paştî daye Kobanê. 6 serrî badê nê qewimîyayîşan hemserekî û endamê Heyetê Rayberdişê Merkezî yê HDPyî zî tede derheqê 108 kesan de dewa ameye akerdene ke 28ê înan tepişte yê.
Roniştişê hîrêyînî yê dewa  yo ke ewro ame kerdene de Berfîne Ozgu Kose, Can Memiş, Cîhan Erdal û Ayhan Bîlgen bi şertê teber nêvejîyayîşê teberê welatî û kontrolê edlîyî ameyî tehlîyekerdene.
